
Reaksyonaryong Elektoral na Circus sa Pilipinas 


Huwag Mag-ilusyon sa mga 
Burges na Liheral--Para sa 
Proletaryong Himagsikan! 


Narito na uli ang circus. Habang lugmok sa pinakamala- 
lim na recession mula noong World War II kasunod ng isa sa 
pinakamatagal at pinakamalupit na Covid lockdown sa mundo, 
nakatakdang isagawa ng Pilipinas ang pambansang halalan sa 
Mayo 9. Ang eleksyon ay isang re-match sa pagitan ng pinuno 
ng oposisyon na si Vice President Leni Robredo at ng kan- 
yang dati nang karibal na si Ferdinand “Bongbong” Marcos 
Jr., tagapagmana at kapangalan ng diktador na ang 20-taong 
pamumuno ay karibal sa kasakiman, kalupitan at katiwalian 
ng dating dinastiyang Pahlavi at Somoza ng Iran at Nicaragua. 

Si Marcos Jr., na tinalo ni Robredo sa isang mahigpit na 
karera noong 2016, ay hindi inilihim ang kanyang ganang iba- 
lik ang kanyang pamilya sa kapangyarihan. Kapwa nakiba- 
hagi sina Robredo at Liberal Party running mate na si Senator 
Kiko Pangilinan sa kilusang protesta na humantong sa pag- 
bagsak ng pamilya Marcos. 

Sa loob ng anim na taong marahas na pamumuno ni Pangu- 
long Rodrigo Duterte at ng kanyang mga kaalyado, si Robredo 
ay naghahanda bilang presidente sa inilalarawan ng lokal 
media na labanang “Good versus Evil,” ang tinaguriang 
huling pagkakataon upang “iligtas ang demokrasya ng Pili- 
pinas” mula sa “pagbabalik ng mga Marcos at isang pagpa- 
patuloy ng pamunuan ni Duterte.” Panawagan namin: Robredo, 
Marcos at lahat ng burges na partido---Huwag iboto! 

Habang papalapit ang multo ng muling pagbabalik ni Marcos 
at mga araw na lang ang natitira, pinagsama-sama ni Robredo 
ang mga Stalinista, sosyal-demokrata, sikat na artista, liberal na 
intelektuwal at mga kapitalistang amo sa isang prente popular 
o prenteng bayan na kawangis ng kilusang nagpabagsak sa dik- 
tadurang Marcos. Ang suporta para kay Robredo ay nakakuha 
ng momentum, habang ang mga paksyong anti-Marcos ay nag- 
bubuhos ng pera sa mga sorties ng kampanya na umaakit ng 
daan-daang libong mga tagasuporta na kulay rosas ang suot at 
kilala bilang mga Kakampinks sa mga lungsod sa kapuluan. 

Ang ideolohikal na pandikit na nagbubuklod sa prente 
popular ni Robredo ay fight-the-right bourgeois lesser evilism 
[pulitika na labanan-ang-mga-maka-kanan sa paraan ng 
pagsuporta sa burges na hindi gaano ang pagka-masama]. 


Matapos ang malawakang pagkatalo ng mga Liberal sa elek- 
syon 2019, nakuha ni Robredo ang aral na kailangan ng partido 
na magpatakbo ng isang “people's campaign,” ibig sabihin ay 
sumakay patungong kapangyarihan sa likod ng mga inaapi. 
Ngayon ay i-priniprisinta niya ang kanyang sarili kontra kina 
Duterte at Marcos bilang “people's champion” na magtatanggol 
sa demokrasya, lalabanan ang korapsyon at magtataguyod ng 
pagkakapantay-pantay. 

Si Marcos sa kabilang banda ay tumatakbo sa isang plataporma 
para sa “pambansang pagkakaisa at muling pagbangon.” Ang 
kampanya ay kumabig sa mga nakababatang bahagi ng popu- 
lasyon, marami sa kanila ay mga manggagawa na walang ibang 
alam kundi ang matinding kahirapan, kapabayaan at panunupil 
mula noong 1986, nang ang mga Marcos at kanilang mga crony 
ay ipinatapon sa U.S. ng isang alyansang binubuo ng mga rebel- 
deng opisyal ng militar, herarkiyang Katoliko Romano, Makati 
Business Club at mga partido ng oposisyong maka-Amerikano. 

Ang pagkadismaya sa pila-pilang “demokratikong” gob- 
yerno na nagsagawa ng malupit na mga programa sa pagtitipid 
at ibinenta ang ekonomiya sa mga imperyalista ay nagtulak sa 
libu-libo maralitang taga-lunsod, mababang antas na peti- 
burgesya sa kalunsuran at mga magsasaka sa pangako ni Mar- 
cos ng maayos na trabaho, murang enerhiya, mga subsidyo sa 
presyo ng pagkain, mga proyekto sa pampublikong imprastrak- 
tura at isang nagsasariling patakarang panlabas. Si Marcos Jr., 
na nagbabalik-tanaw sa Bagong Lipunan ng kaniyang ama 
noong martial law bilang “golden age”, ay nagpabalisa sa mga 
imperyalista dulot ng kaniyang pagbitiw ng salita tungkol sa 
proteksyonismo sa ekonomiya at paninindigang maka-China. 

Si Marcos Jr. na matagumpay na nagawang ipasantabi kay 
Davao City mayor Sara Duterte-Carpio, anak ng nanunun- 
gkulang pangulo, ang sariling ambisyon sa pagka-presi- 
dente at maging kanyang running mate ay sinusuportahan ng 
maka-kanang powerbroker na si Gloria Macapagal Arroyo. 
Hindi baguhan sa paglunsad ng mga kudeta at pandaraya sa 
eleksyon, si Arroyo ay tumulong kay Marcos Jr. para mabuo 
ang pinaghalu-halong kalamay na pangkat kabilang ang 
mga maka-kanang burges na lapian, rehiyonal na angkang 


International Communist League (Fourth Internationalist) ? spartacist@spartacist.org ” spartacist.org 
Spartacist Publications, PO Box 42886 London N19 5WY, Britain e 4-44 (0)20 7281 5504 e workershammer@btconnect.com 


2 


pulitikal, pundamentalistang simbahang Kristiyano, at maging 
ang Trade Union Congress of the Philippines (TUCP), ang 
pinakamalaking grupo ng manggagawa sa bansa. 


Peke si Robredo! Ibagsak ang Prenteng Bayan! 


Dahil sa matinding panunupil sa ilalim ni Duterte, ang repor- 
mistang kaliwang Makabayang Koalisyon ay ngayon mga tapat 
na tagapagtambol para sa coalition ticket na pinamumunuan ng 
Liberal Party nina Vice President Leni Robredo at Senator Kiko 
Pangilinan. Kaugnay ng mga pampulitikang ideya ng ipinata- 
pong tagapagtatag ng Communist Party of the Philippines (CPP) 
na si Jose Maria Sison, paulit-ulit na idiniriin ng Makabayan 
na si Robredo ang may pinakamalaking posibilidad na talunin 
si Marcos, ang nangungunang kandidato sa pagka-presidente. 

Noong Araw ng Paggawa, isinantabi ng Kilusang Mayo Uno 
(KMU) pederasyong manggagawa na kaanib ng Makabayan, 
ang mga pulang bandila, hinalinhan ang mga ito ng kulay 
rosas na banner ng oposisyon na pinamumunuan ng Liberal 
Party at iginiit ang kanilang “buong suporta at kampanya para 
sa tagumpay ni Robredo at Pangilinan.” Sa paglulunsad ng 
“malawak na nagkakaisang prente laban sa panganib ng tam- 
balang Marcos-Duterte,” ang kinatwiran ng Sisonistang Maka- 
bayan para suportahan ang burges na oposisyon ay ang komon 
na aspeto ng mga pangakong elektoral ni Robredo at kanilang 
sariling plataporma. 

Ang ganitong pulitika ay hindi na bago para sa Makabayan 
at sa mga grupong tagasunod nito. Ang kaliwa sa Pilipinas ay 
paulit-ulit na nagtaksil sa interes ng proletaryado sa paraan ng 
pagsisipsip sa burgesya. Noong 2016, sumali ang mga lider ng 
Makabayan sa gabinete ni Pangulong Duterte, isang reaksyunar- 
yong politiko na iniugnay sa mga patayang death squad noong 
siya ay alkalde ng Davao City. Ang mga Sisonista ay nagpatuloy 
sa pagpapanatili ng kanilang alyansa sa kabila ng malawakang 
mga protesta sa lansangan na kinabibilangan ng kanilang sari- 
ling mga tagasuporta matapos pahintulutan ni Duterte ang opis- 
yal na paglibing para sa yumaong autokrata na si Ferdinand 
Marcos Sr. Ang mga taksil na ito ay kakapit pa sa kanilang mga 
portfolio sa gabinete kung hindi pa sila pinatalsik ng pangkating 
Duterte na pagkatapos ay naglunsad ng isang berdugong kam- 
panya laban sa mga Sisonista at iba pang makakaliwa. 

Ngayon kay Leni Robredo na ikinakabit ng repormistang 
kaliwa ang kanilang mga sarili. Ang kilusang Kakampink 
ni Robredo ay isang prente popular o prenteng bayan dahil 
kumikilos ang mga pinuno ng mga unyon, Communist Party at 
kaliwa para suportahan ang burges na kandidatong ito. Kontra 
sa proletaryong rebolusyon, layunin ng programa nito na pali- 
tan ang pamahalaang Duterte ng isang kapitalistang gobyerno 
sa pangangasiwa ng diumano'y “progresibong” Liberal Party. 

Ang limang taon ng pamumuno ni Duterte ay naging kapa- 
hamakan para sa uring manggagawa at inaapi. Sa ibabaw ng 
sobrang pagsasamantala sa proletaryado, ang kakila-kilabot na 
kahirapan ng masang anakpawis, ang usaping agraryo at ang 
pang-aapi sa kababaihan, ang gobyernong Duterte ay naglunsad 
ng berdugong panunupil ng estado sa ngalan ng “digmaan laban 
sa droga” at mga opensibang militar laban sa mga separatistang 
Moro at makakaliwang New People's Army. Ang gahiganteng 
opensiba ng kapitalista sa panahon ng pandemya, kabilang ang 
brutal, mapangwasak na mga lockdown, ay lubhang nagpatindi 
ng presyur sa bayang manggagawa at mga inaapi. Ngunit ang 
ideya na matutugunan ng paghalal kay Robredo ang alinman 
sa mga problemang ito ay isang malaking pandaraya. 

Si Robredo ay hindi alternatibo kay Duterte, siya ang bise 
presidente ni Duterte at bahagi ng Duterte “axis of evil.” Ang 
Liberal Party, na may base sa mga oligarkong asendero at indus- 
triyalista, pakikipag-ugnayan sa mga imperyalista at suporta 
ng herarkiya ng Simbahan, ay kumakatawan sa kaparehong 
makauring interes ng mga angkang Duterte at Marcos. Katu- 
lad ni Duterte, ang Liberal na Presidente Benigno “Noynoy' 
Aquino III na nauna sa kanya ang namuno sa brutal na pag- 
sasamantala sa uring manggagawa at maralitang magsasaka, 
sari-saring pang-aapi sa buong lipunan, daan-daang pagpatay 
na isinaayos ng estado, sampu-sampung libo ang nawalan ng 
tirahan sa mga operasyong militar laban sa CPP, at hindi mabi- 
lang na iba pang kabalbalan laban sa proletaryado at inaapi. 

Ang parliamentaryong demokrasya sa maralitang neo- 
kolonya ng U.S. ay lubhang marupok. Ngunit habang ang 
burgesya ay nananatiling hati at nagbabantang tastasin ang 
sarili, ang mga nakikipagkumpitensyang paksyon nito ay 
magkasundo sa isang bagay---ang pangangailangang supilin 
ang mga manggagawa at maralita. 

Noong Nobyembre, nakipagpulong si Robredo sa matataas 
na opisyal ng militar at nangakong susuportahan ang progra- 
mang kontra-insurhensya habang tinutugis at pinapatay ng mga 
pwersa ng estado ang mga pinuno ng Makabayan at militan- 
teng magsasaka. Bilang hudyat sa kanyang anti-Komunistang 
layunin, hindi isinama ni Robredo ang Makabayan sa kanyang 
napiling Senate slate, paulit-ulit na isinasantabi ang mga kan- 
didato ng Makabayan sa mga electoral rallies. Sa kabila ng 
lahat ng uri ng pang-aabusong pampulitika sa kanila ng mga 
Kakampinks ni Robredo, mala-aliping iwinagayway ng mga 
lider ng Makabayan ang mga kulay rosas na bandera at sumi- 
sigaw ng Maki-Leni Huwag Matakot! sa mga sorties kasama 
ng mga kapitalistang boss, socialite influencer, at middle-class 
na mga propesyonal. Kontra dito, sinasabi naming Ibagsak ang 
prenteng bayan! Bumaklas sa mga burges na Liberal! 


Mga maka-Prenteng Bayan na 
Nagbabalatkayong Kaliwa 


Habang ang Sisonistang Makabayan at ang sosyal-demokra- 
tikong Akbayan Party at Partido Manggagawa ay walang kahi- 
hiyang bumubuntot kay Robredo, ang mga kaliwang grupo sa 
paligid ng Laban ng Masa ay naglunsad ng tiket ng “independi- 
yenteng paggawa.” Matapos mabigong buuin ang isang blokeng 
elektoral kasama si Robredo, ang pagkakaisang ito ng mga 
dating Stalinista, unyon, at NGO ay kumikilos para kay Leody 
de Guzman, isang lider-manggagawa na nauugnay sa Partido 
Lakas ng Masa (PLM) ni Sonny Melencio at ang akademikong 
si Walden Bello, isang nasyonalistang anti-China at darling ng 
mga liberal na burges. 

Kahit itinanghal bilang alternatibong “maka-manggagawa” 
at “demokratikong sosyalista” sa halalan, hindi ganoon sina 
De Guzman at Bello. Ang tambalan ng PLM/Laban ng Masa 
ay hindi naglalayong pakilusin ang mga anakpawis laban sa 
kanilang mga kapitalistang amo. Hindi man nito sinusubukan. 

Ang uring manggagawa sa daigdig ay binayo ng kanilang mga 
kapitalistang tagapaghari sa ngalan ng paglaban sa Covid-19. 


7 MAYO 2022 


Ang pag-atake na ito ay mas mabangis sa bansang tulad ng 
Pilipinas. Ang oposisyon sa mga lockdown at ang buong blitz- 
krieg sa uring manggagawa ay isang mapagpasyang usapin. Sa 
aming pahayag noong Abril 19, 2021, sinabi ng International 
Communist League (Fourth Internationalist)/Liga Komunista 
Internasyonal (Pang-Apat na Internasyonalista): 
Ang mga lockdown ng burgesya ay reaksyunaryong hakbang sa 
pampublikong kalusugan. Dapat itong tutulan ng mga mangga- 
gawa! Maaaring pansamantalang makapagpabagal ng pagkalat 
ng mga impeksyon ang mga lockdown, subalit pinapahina nito 
ang kakayahang lumaban ng manggagawa. Sa pamamagitan ng 
pagsasara sa buong sangay ng industriya at serbisyo, nagdulot 
sila ng krisis sa ekonomiya at inihulog ang masa ng mamama- 
yan sa disempleyo. Ang pagsara ng mga paaralan at pasilidad 
sa pangangalaga ng mga bata ay nagpabigat sa mapang-aping 
pasanin ng pamilya. Ang panunupil ng estado ay malubhang 
pinatindi habang ang mga karapatang demokratiko at ng uring 
manggagawa ay nabasura. Ang mga pagtitipon, protesta, pagbi- 
yahe, welga, pag-oorganisa ng unyon: lahat ay pinaghigpitan o 
ipinagbawal. Nilalayon ng mga lockdown na pigilan ang paki- 
kibaka ng uring manggagawa, ang tanging paraan na tunay na 
maipagtatanggol ng mga manggagawa ang kanilang kalusugan 
at labanan ang mga panlipunang sanhi ng krisis. 

Kontra sa mga maka-kapitalistang pinuno ng kapwa mga 
unyon at partido ng kaliwa sa Pilipinas, idineklara namin: 
Ibagsak ang mga lockdown! Tampok para sa uring mangga- 
gawa nitong pandemya ang kumilos sa paraan ng rebolusyonar- 
yong maka-uring pakikibaka, para maipaglaban ang kanilang 
mga interes, kailangang harapin ang mga kapitalista at ang 
kanilang nabubulok na sistema. 

Ngunit ang ginawa ng PLM/Laban ng Masa ay suporta- 
han ang mga pag-lockdown, dahilan kumbakit sila ay naging 
responsable sa mga kakila-kilabot na kinahinatnan ng uring 
manggagawa. Walang binanggit na mga lockdown sa kanilang 
Democratic Socialist Electoral Platform (Pebrero 2022) o sa 
nakaraang 25-puntong Laban ng Masa Declaration and Plat- 
form for the 2022 Elections (Marso 2021). Ang tanging pag- 
banggit ng huli sa pandemya ay isang panawagan na “Lansagin 
ang walang kwentang Inter- Agency Taskforce sa Covid 19.” Ito 
ay naaayon sa paglalarawan ni Bello sa “kawalan ng kakayahan 
at katangahan” ng mga brutal na hakbang ni Duterte. Katulad 
ng mga apela ng mga sosyal-demokrata, Makabayan, at mga 
burukrata sa paggawa, ito ay isang panawagan para lamang sa 
mas mahusay na tugon ng burges. Ang PLM ni Melencio sa una 
ay nanawagan para sa isang “pro-people lockdown” at nag- 
patuloy sa pamamahagi ng pagkain upang gawing mas “maka- 
mamamayan” ang lockdown. Noong Oktubre 2021, nagpahayag 
pa nga si De Guzman ng pagkabahala sa pagpapaluwag ng mga 
lockdown (Inquirer, 20 Oktubre 2021). 

Walang kahit na katiting na batayan para isaalang-alang 
ang kritikal na suporta para sa alinman sa mga alipures na ito 
ng mga tiwaling kapitalistang tagapaghari ng Pilipinas. Si De 
Guzman at ang kanyang tiket ay naging abala sa pagtataguyod 
ng isang plataporma ng reporma sa buwis, paggawa at elektoral 
na iniaalok nila sa burgesya bilang rasonableng alternatibo sa 
populistang plataporma ni Marcos Jr. Hindi nakakagulat na 
pinili nina De Guzman at Bello na gawin ang kanilang unang 
pagharap sa publiko sa Camara de Comercio de las Islas Fili- 
pinas, ang grupo ng mga negosyante na itinatag noong kolonyal 
na paghahari ng mga Espanyol, upang ligawan ang suporta 
para sa patakarang nasyonalistang industriyalisasyon ng PLM/ 
Laban ng Masa. Sa isang eksklusibong panayam sa Pilipinas 
Forum, programa sa telebisyon ng Kapisanan ng mga Brodkas- 
ter ng Pilipinas noong Mayo 3, mariing tiniyak ni De Guzman 
sa mga manonood na siya at si Bello ay “hindi anti-kapitalista” 
at nanawagan ng pakikipagsosyo at kooperasyon sa pagitan ng 
mga kapitalistang amo at uring manggagawa. 

Habang minsa'y namumuna sa mga deklarasyon ng pataka- 
ran ni Robredo, ang tiket ng PLM/Laban ng Masa ay umiiwas 
sa pagkontra sa kapitalistang lady boss na si Robredo. Baga- 
man hiwalay ang organisasyon sa kampo ni Robredo, ang 

papel ng PLM at mga kaalyado nito sa Laban ng Masa ay tak- 
pan ang kaliwang bahagi ng anti-Marcos/anti-Duterte na pren- 
teng bayan, at linlangin ang mga manggagawa at maralita. 

Ang mga tagasuporta ng PLM at Laban ng Masa ay nagma- 
makaawa na si De Guzman ay hindi nagnanakaw ng mga boto 
kay Vice President Robredo, kundi “nag-aambag sa pangkala- 
hatang pakikibaka” na “magkaisa laban sa Marcos-Duterte 
axis of evil.” Sa pamamagitan ng pagpingas sa baseng botante 
ni Marcos, ang layunin nina De Guzman at Bello ay tulungan 
si Robredo at ang mga burges na liberal na manalo. 

Ang PLM/Laban ng Masa ay gumaganap bilang galamay 
ng Liberal Party. Ang kanilang buong kampanya ay nakatuon 
sa pagpresyur kay Robredo pa-kaliwa, na nangangahulugang 
sila ay tumutulong para dayain ang mga manggagawa tungkol 
sa kanyang “progresibong” karakter. Ang kanilang pormal at 
nagsasariling organisasyon ay mas epektibo bilang kaliwang 
panakip para kay Robredo, isang butas sa tagiliran ng prente 
popular para sa mga nag-aatubili na direktang suportahan ang 
Liberal Party. 


Depensahan ang China! 


Ang nagbubuklod din sa PLM/Laban ng Masa at mga Sisonista 
ng Makabayan kay Leni Robredo ay ang kanilang magkaparis na 
posisyong anti-China kaugnay ang Spratly Islands. Binubuo ng 
mga bato at atoll, na marami sa mga ito ay nasa ilalim ng tubig 
kapag taob, ang kapuluang Spratly ay sumasaklaw sa South China 
Sea shipping lane na nag-uugnay sa Silangang Asya sa subkonti- 
nente ng India at sa Malapit na Silangan. Kalahati ng merchant 
tonnage ng mundo ang dumadaan sa rutang ito, kabilang ang 80 
porsiyento ng mga pag-import ng krudo ng China. Ang mga isla 
ay inaangkin ng apat na kapitalistang bansa gayundin ng depor- 
madong estado obrerong Vietnamese at Chino. Halos bawat isa 
sa mga bansang ito ay nagsagawa ng konstruksyon sa Spratlys. 

Hindi nakakagulat na ang mga imperyalistang U.S. at ang 
kanilang mga kaalyado ay sumusuporta kay Leni Robredo 
bilang kanilang hirang sa pagkapangulo. Nababahala silang 
mawalan ng maaasahang tagapangasiwa para sa kanilang mga 
interes. Ang Pilipinas para sa U.S. ay isang estratehikong 
posisyon kung saan mapagbabantaan ang mga sea lanes na 
siyang ruta ng suplay ng langis para sa China gayundin bilang 
palunsaran ng interbensyong militar para sugpuin ang kagu- 
luhang panlipunan sa mga karatig na malakolonyal na bansa. 

Habang ang Makabayan ay humanay sa Washington at sa 
domestikong burgesya para tutulan ang mga pagsisikap ng 
China na bumuo ng sapat na pwersa sa mga islang ito upang 
panatilihing bukas ang mga shipping lanes at pigilan ang 
mga pwersang kaaway na makalapit sa baybayin nito, pana- 
wagan namin: Ipagtanggol ang China! U.S. Navy layas sa 
South China Sea! U.S military layas sa Pilipinas! Ibagsak ang 
alyansang militar ng U.S.-Pilipinas! 

Ang mga Sisonistang organisasyon ay naglunsad ng mai- 
ngay na mga rally sa Makati central business district, layunin 
nilang higitan ang sosyal-demokratikong karibal na Akbayan 
Party (na kasosyo sa blokeng elektoral sa likod ni Robredo) 
bilang pinaka-mapusok na nasyonalistang anti-China, habang 
kombenyenteng binabalewala ang paglalayag ng mga barkong 
pandigma ng U.S., British at Australia sa karagatang teritoryo 
ng Pilipinas. Hindi rin padadaig, tinuligsa ng PLM/Laban ng 
Masa ang Beijing at itinaguyod ang isang “independiyenteng” 
panrehiyong bloke militar-diplomatiko laban sa “ekspansiyo- 
nista at balwarteng pang-aangkin ng China”. Laban sa mga 
panukalang higit pang palakasin ang blokeng Association of 
Southeast Asian Nations (ASEAN) na dominado ng imperya- 
lista, sinasabi namin: Ibagsak ang ASEAN Economic Commu- 
nity (AEC)! Para sa isang Sosyalistang Pederasyon ng Timog 
Silangang Asya, na inorganisa sa isang boluntaryong batayan! 

Pinuna ng mga pulitiko ng Makabayan si Pangulong Duterte 
mula sa kanan, inaakusahang papet ng Beijing ang kanyang 

pamahalaan, at ginawa rin nilang sulsulan ang mga opisyal ng 
militar para igiit ang pag-angkin sa teritoryo sa “West Philippine 
Sea”. Ang pagtanggi ng Makabayan sa pagdepensang militar ng 
China at magsilbing tagapagbunyi para sa mga “demokratikong” 
kontra-rebolusyonaryong protesta sa Hong Kong ay kumaka- 
tawan sa pagsuko sa “demokratikong” imperyalismo at sa sari- 
ling anti-Komunistang burges na tagapaghari sa Pilipinas. 

Sa katunayan, susi sa pagmaniobra ng U.S. ang Pilipinas, 
unang-una, laban sa depormadong estado obrerong Chino. 
Ang proletaryado ay dapat maninidigan para sa walang kon- 
disyong depensang militar ng mga depormadong estado ng 
mga manggagawa kabilang ang Vietnam, Laos, North Korea 
at Cuba laban sa imperyalismo. Sa “Deklarasyon ng mga 
Prinsipyo at Ilang Elemento ng Programa” (Spartacist [Edis- 
yon sa wikang Ingles] Blg. 54, Spring 1998) na pinagtibay sa 
Ikatlong Internasyonal na Kumperensya ng Liga Komunista 
Internasyonal (Pang-Apat na Internasyonalista) iginiit namin: 

Ang aming posisyon ay dumadaloy mula sa proletaryong maka- 
uring karakter ng mga estadong nabanggit, at pinangangatawa- 
nan ng kolektibisadong relasyon sa pag-aari---nasyonalisadong 
ari-arian, planadong ekonomiya, monopolyo sa kalakalang 
panlabas at pinansya, atbp...-na itinatag ng mga panlipunang 
rebolusyong dumurog sa kapitalismo. Sa kabila ng burukrati- 
kong depormasyon ng mga estadong ito, puspusan ang aming 
pagtanggol sa mga ito laban sa maka-uring kaaway, ibig sabi- 
hin, hindi ito nakasalalay pangunahin sa pagpapabagsak ng 
mga Stalinistang burukrasya, o di kaya ay nakadepende sa mga 
sirkumstansya o kagyat na sanhi ng alitan. 
Kasabay nito, itinataas namin ang bandila ng mga proletar- 
yong rebolusyong pulitikal para patalsikin ang mga Stalinis- 
tang burukrasya at magtatag ng mga rehimeng nakabatay sa 
demokrasya ng mga manggagawa at mga rebolusyonaryong 
internasyonalistang patakaran. 

Ang oposisyon sa imperyalistang dominasyon at kampan- 
yang digma na kontra-China--na nagtatakda sa buhay puli- 
tika ng Pilipinas---ay nangangailangan ng makauring pakiki- 
baka laban sa pakikipagkaisang prente popular sa burgesya 
at para sa internasyonal na rebolusyon. Ang resulta ng isang 
matagumpay na rebolusyon ng mga manggagawa sa Pilipi- 
nas ay magkakaroon ng malaking epekto sa China at sa iba 
pang depormadong estado obrero at gayundin sa mga bansa sa 
Asya tulad ng Indonesia, Malaysia, Thailand at South Korea, 
kung saan lumitaw ang isang militante at batang proletaryado 
bilang isang makapangyarihang salik. 


Para sa Paglaya ng Kababaihan! 


Sa Pilipinas, ang mga kababaihang manggagawa ay labis 
na nagdurusa sa ilalim ng tripleng pasanin ng pagka-api: 
bilang mga babae, bilang mga kasapi ng uring manggagawa, 
at bilang mga mamamayan sa isang mala-kolonya na pangu- 
nahing inaapi ng imperyalismong U.S. Ang pahayag ng Laban 
ng Masa sa dekriminalisasyon ng aborsyon ay isang malaking 
dahilan sa pagiging popular nina De Guzman at Bello sa mga 
makakaliwang kabataan at kababaihan. Ito ay isang apela sa 
mga pangangailangang masidhing dinadama ng kababaihan 
upang ibandila ang mga ilusyon na maaaring kumbinsihin si 
Robredo na gumanap ng isang progresibong papel para sa mga 
karapatan ng kababaihan. Si Robredo mismo ay tumututol sa 
pagsasa-legal ng aborsyon at sinusuportahan siya ng herarki- 
yang Katoliko, na sinasabing siya ang “pinaka-matapat sa mga 
pamantayang Katoliko” sa mga kandidato sa pagkapangulo. 
Higit pa rito, lahat ng kapitalistang rehimen sa Pilipinas ay 
nakabatay sa Simbahan at sa angkan, at labis na mapang-api sa 
kababaihan---ang mga administrasyon nina Presidente Corazon 
C. Aquino at Gloria Macapagal Arroyo ay hustong patunay nito. 

Sa paraan ng pagpapalamuti sa mga posisyon ni Robredo at 
paggapos ng pakikibaka para sa pagpapalaya ng kababaihan sa 
mismong uri na responsable at nagpapanatili ng pang-aapi ng 
kababaihan, hinahadlangan ng PLM/Laban ng Masa ang paki- 
kibaka para sa pagpapalaya ng kababaihan. Ang aborsyon--- 


SUPLEMENTO NG WORKERS HAMMER 


isang mura, simple at ligtas na pamamaraang medikal--sa 
katunayan ay isang mabisang halimbawa nito. 

Ang pagsulong ng kababaihan ay hindi magmumula sa 
pakikipag-alyansa sa mga Liberal na Kakampinks kundi sa 
makauring pakikibaka laban sa lahat ng paksyon ng burgesya. 
Ang pagpapalaya ng kababaihan ay nangangailangan ng gob- 
yernong manggagawa at magsasaka. Ang pananaw na ito ay 
kasalungat ng Menshevik/Stalinistang dogma ng “rebolus- 
yong dalawang-yugto” na isinusulong ng CPP nina Jose Maria 
Sison at PLM ni Sonny Melencio, mga manlilinlang para sa 
prente popular, Simbahan at mga pwersa ng reaksyon. 

Kinakailangang ipaglaban ang libreng aborsyon on demand 
at libre't dekalidad na pangangalagang pangkalusugan para sa 
lahat. Ang mga Marxista ay nananawagan para sa mahigpit 
na paghihiwalay ng simbahan at estado at pagtutol sa lahat 
ng manipestasyon ng diskriminasyon laban sa kababaihan, 
homosexual at mga minoryang etniko, pambansa at panreli- 
hiyon. Ang pagiging atrasado sa relihiyon---Katoliko man o 
Muslim---ay nagsisilbing palakasin ang angkan, ang panguna- 
hing institusyon para sa pang-aapi sa kababaihan. 

Upang masimulan malatag ang materyal na batayan para sa 
pagpapalaya ng kababaihan mula sa domestikong pagka-alipin 
at lahatang panig na pang-aapi, ang sistema ng kapitalistang 
pagsasamantala ay dapat na magupo sa pamamagitan ng pro- 
letaryong rebolusyon, na humahantong sa paglikha ng isang 
pandaigdigang planadong kolektibisadong ekonomiya. Ang 
Liga Komunista Internasyonal (Pang-Apat na Internasyona- 
lista) ay naghahangad na magtayo ng isang internasyonalis- 
tang rebolusyonaryong partidong taliba upang kumilos bilang 
isang tribyun ng mga mamamayan, na nagpapakilos sa pro- 
letaryado sa pagtatanggol sa lahat ng inaapi laban sa komon 
na kaaway na uri. Partikular sa mga bansang naantala ang 
kapitalistang pag-unlad, ang paglaban para sa pagpapalaya 
ng kababaihan ay isang mahalagang bahagi ng perspektibang 
na ito. Para sa paglaya ng kababaihan sa pamamagitan ng 
sosyalistang himagsikan! 


Para sa isang Partido Leninista-Trotskyista! 


Nananawagan ang PLM/Laban ng Masa sa mga mangga- 
gawa, kababaihan, kabataan at inaaping katutubong minorya 
na bumoto ng “berde, sosyalista, at progresibo” sa Mayo 9. Sa 
kanilang pag-alok ng LEAD (labor-ecologist-and-democratic) 
slate na kinabibilangan ng mga burges na Green at Liberal, 
ang mga pekeng-kaliwa na ito ay naghahain ng malupit na 
biro sa uring manggagawa, literal na i-mis-LEAD o iligaw 
ang mga manggagawa para maging bihag sa yakap ng makau- 
ring kaaway, ang mga kapitalista. 

Bilang mga kapitalistang tagapaghari ng isang malakolon- 
yal na bansa sa panahon ng imperyalismo, lahat ng paksyon 
ng burgesya sa Pilipinas ay reaksyunaryo. Hinihingi ng pam- 
bansang pagpapalaya at panlipunang pag-unlad ng bansa ang 
pagwasak sa pagkakasakal ng imperyalismong U.S. at ang 
pagpawi ng kapitalistang relasyon sa pag-aari. 

Dahil sa kinakaharap ang isang ganap na maunlad, militan- 
teng uring manggagawa at mahigpit ang pagkakatali sa eko- 
nomiya at militar nito sa imperyalistang U.S., walang kaka- 
yahan ang domestikong burgesya na isulong ang alinman sa 
mga pakikibakang ito at sa halip ay hinahatulan ang bansa 
sa kahirapan at pagka-atrasado. Kumakapit ito sa mga imper- 
yalista upang mapanatili ang kanyang paghahari, naghahasik 
ng terorismo ng estado at extra-legal para protektahan ang 
kapangyarihan at interes nito at ginagamit ang Simbahan at 
angkan para itanim ang pagtalima at mapatahimik ang masa. 

Iminumungkahi nina Leody De Guzman and Walden Bello 
ng PLM/Laban ng Masa ang islogan Manggagawa Naman. 
Ang mga pekeng makakaliwa na ito ay nangangatwiran na sa 
pamamagitan ng paghalal ng mga “pinunong maka-mangga- 
gawa” sa katungkulang ehekutibo, ang kapitalistang estado ay 

maaaring pangasiwaan para sa interes ng uring manggagawa 
at ng mga inaapi. Ito ay kabalbalan! 

Ang kapitalistang estado ay hindi isang neutral na ahensya 
na maaaring pilitin na kumilos para sa interes ng masa. Binu- 
buo sa kaibuturan nito ng mga pulis, korte, piitan at hukbo--- 
mga lupon ng taong armado---ang kapitalistang estado ay ang 
instrumento ng burges na paghahari. Umiiral ito para ipataw 
at ipagtanggol ang “karapatan” ng mga kapitalista na pumiga 
ng tubo mula sa pagsasamantala sa uring manggagawa. Ang 
kapitalistang estado na isang instrumento ng panunupil laban 
sa uring manggagawa at mga inaapi ay dapat ibagsak. 

Ang rebolusyonaryong komunistang interbensyon sa halalan 
ay naglalayong ipakita sa uring manggagawa na ang mga nag- 
babagang pambansa at demokratikong suliranin ay hindi malu- 
lutas kung walang proletaryong rebolusyon sa Pilipinas. Para 
matupad ito rekisito ang isang rebolusyonaryong Leninista- 
Trotskyistang partidong taliba na walang tigil sa pagpukaw at 
pagpapakilos sa mga manggagawa at inaapi na makibaka para 
sa kapangyarihang pang-estado. Ang partidong ito ay tatayo 
bilang isang Komunistang Oposisyon at rebolusyonaryong 
sandigan na maglalantad sa prente popular, at lalo na sa mga 
pinakakaliwa sa mga tagapagtaguyod nito, na nagpapadapa sa 
uring manggagawa sa paanan ng burgesya habang naghahain 
ng mga huwad na solusyon na magtatapos lamang sa madugong 
kapahamakan para sa masang api. 

Ang kaliwa sa Pilipinas ay paulit-ulit na nagpakita ng 
walang kahihiyang pagpapasakop sa burgesya--mula sa mga 
kilusang “People Power”, ang sunud-sunod na palpak na kudeta 
laban kay Arroyo hanggang sa isang-taong koalisyong gabi- 
nete sa pagitan ng Makabayan at ng reaksyunaryong partido 
ni Duterte, at sa kasalukuyang blokeng elektoral nito kasama 
ang mga Kakampink ni Vice President Leni Robredo. 

Ang ganitong mga oportunistang paliku-liko ay naaayon 
sa buong kasaysayan ng Stalinismo ng Pilipinas at nakakatu- 
long na ipaliwanag kung bakit ang kaliwa doon ay binubuo ng 
isang alphabet soup ng mga pangkat na halos hindi na matukoy 
kung pulitika ang pagbabatayan--lahat ay sumasang-ayon sa 
Menshevik/Stalinistang modelo ng “rebolusyong dalawang- 
yugto.” Ang bawat bagong pagtataksil ay may posibilidad na 
magresulta sa isang cliquist na split kung saan ang isang pak- 
syon o iba pa ay tinuligsa dahil sa labis na pagsandal sa “pam- 
bansang burgesya” at hindi pag-unawa sa “pangunahing papel 
ng uring manggagawa sa demokratikong rebolusyon” o sa labis 
na pagtutok sa “gerilyaismo” sa halip na pulitikang elektoral. 

Bilang babala sa mga ilusyon kay Cory Aquino noong 1986, 

isinulat namin: “Maraming nasyonalistang rehimen ng Third 
World ang naghangad na protektahan ang kaliwang panig 
nito sa pamamagitan ng pagpasok sa mga Komunista sa isang 
“demokratikong (o anti-pasista, anti-imperyalista, atbp.) na 
gobyernong koalisyon,” para lamang itakda sila para sa isang 
masaker kinabukasan” (“Ang mga Manggagawa sa Pilipinas ay 
Dapat Lumaban para sa Kapangyarihan!” “Philippines Workers 
Must Fight for Power!” WV No. 415, 7 Nobyembre 1986). 

Ang kailangan ay isang programatikong pagkalas sa lahat 
ng variant ng Menshevik/Stalinistang dogma ng “rebolusyong 
dalawang-yugto,” na nagpapailalim sa uring manggagawa sa 
isa o ibang kampo ng burgesya sa paglaban para sa “demokra- 
tikong” kapitalismo habang pinapaliban ang pakikibaka para 
sa sosyalismo sa araw na hindi darating. Mula sa Rebolusyong 
Chino noong 1925-27, na nilunod sa dugo ng nasyonalistang 
Guomindang ni Chiang Kaishek, hanggang sa pagmasaker sa 
mga Komunistang Indones ng mga militar at pundamentalis- 
tang pangkating Muslim ni Suharto noong 1965, paulit-ulit na 
ipinakita ng kasaysayan na ang “rebolusyong dalawang-yugto” 
ay nangangahulugan ng madugong pagkatalo para sa uring 
manggagawa at inaapi. 

Para sa pag-agaw ng kapangyarihang pang-estado, esens- 
yal ang alyansa sa pagitan ng proletaryado at magsasaka sa 
ilalim ng proletaryong hegemonya. Inilarawan ng kasaysayan 
ng Pilipinas at iba pang malakolonyal na bansa na walang 
magagawa ang pambansang burgesya para wakasan ang abang 
kalagayan ng magsasaka. Sa pamamagitan lamang ng alyansa 
ng lahat ng anakpawis, na pinamumunuan ng uring mangga- 
gawa, makakaahon ang masang magsasaka sa daan-daang 
taon nang pang-aapi. 

Ang laban para sa proletaryong kapangyarihan sa Pilipinas 
ay dapat na maiugnay sa isang perspektiba ng pandaigdigang 
proletaryong rebolusyon, partikular sa mga imperyalistang 
sentro ng U.S., Japan, Australia at Kanlurang Europa. Ang 
milyun-milyong diaspora ng mga manggagawang Pilipino sa 
buong mundo ay nagsisilbing buhay na tulay sa pagitan ng 
makauring pakikibaka sa kapuluan at ng mga nasa Malapit 
na Silangan, Hilagang Amerika at iba pang lugar. Ang susi 
sa tagumpay ay nakasalalay sa pagbuo ng isang Leninista- 
Trotskyistang partido, seksyon sa Pilipinas ng muling pinanday 
na Ika-Apat na Internasyonal! m 

